அப்படி நிதி ஒதுக்கும்போதும் வளர்ச்சியடைந்த மாநிலம் எனக் கருதப்படும் தமிழ்நாடு போன்ற மாநிலங்களுக்குக் குறைவான விகிதத்திலேயே நிதி ஒதுக்கப்படுகிறது. அதாவது தமிழ்நாடு போன்ற வளர்ந்த மாநிலங்களில் வரியை வசூலித்து அதை உத்தரப்பிரதேசம், பீகார், ராஜஸ்தான் போன்ற வளர்ச்சி அடையாத மாநிலங்களுக்கு மத்திய அரசு வழங்குகிறது. இந்த ஓரவஞ்சனையான அணுகுமுறை பாஜக அரசு ஆட்சிப் பொறுப்பேற்பதற்கு முன்பே துவங்கிவிட்டது. முன்னாள் ரிசர்வ் வங்கியின் கவர்னர் ரகுராம் ராஜன் தலைமையில் அமைக்கப்பட்ட குழு மத்திய நிதியை மாநிலங்களுக்குப் பகிர்ந்தளிப்பதற்கான விகிதங்களைக் குறிப்பிட்டு 2013 ஆம் அண்டு ஒரு அறிக்கையை மத்திய அரசுக்கு வழங்கியது. அதில் 4.46% ஆக இருந்த தமிழ்நாட்டுக்கான ஒதுக்கீட்டை 2.51% ஆகக் குறைக்கவும், 7.42% ஆக இருந்த பீகாருக்கான ஒதுக்கீட்டை 12.04% ஆக உயர்த்தவும், 10.09% ஆக இருந்த உத்தரப்பிரதேசத்துக்கான ஒதுக்கீட்டை 16.41% ஆக உயர்த்தவும், 4.79% ஆக இருந்த ராஜஸ்தானுக்கான ஒதுக்கீட்டை 8.42% ஆக உயர்த்தவும் அது பரிந்துரை செய்திருந்தது. அதைத்தான் இப்போது மோடி அரசு செயல்படுத்துகிறது.